XIII. 
ANNALES MUSEI NATION ALIS HUNGAEICI. 
1915 
MONOGRAPHIA COREIDARUM GENERIS PTERNISTRIA. 
Scripsit Dr. G. Horváth. 
(Cum 19 figuris.) 
Pternistria Stâl. 
Pternistria Stal Enum. Hem. III. p. 39. (1873). 
Mycillus Dist. Trans. Ent. Soc. Lond. 1888. p. 481. 
Corpus oblongum. Caput quadratum, tuberculis antenniferis panilo 
distantibus, tylo nec elevato, nec producto. Antennæ corpore paullo lon¬ 
giores vel paullo breviores, simplices, articulo quarto articulo tertio lon¬ 
giore. Rostrum usque ad medium vel fere usque ad apicem mesosterni exten¬ 
sum, articulis secundo et quarto longitudine subaequalibus. Pronotum 
trapezoideum, angulis humeralibus subacutis vel acutius culis, plus minusve 
prominulis, raro in processum antrorsum curvatum productis. Scutellum 
riangulare, paullo longius quam latius. Elytra apicem abdominis attin¬ 
gentia vel subattingentia ; margine apicali corii versus angulum apicalem 
nonnihil productum leviter sinuato. Venter marium et feminarum difformis ; 
segmentis tribus ventralibus marium medio connatis, segmentis secundo 
et plerumque etiam tertio utrinque tuberculo laterali instructis, segmento 
secundo in medio bituberculato, elevato vel in segmentum tertium retror¬ 
sum producto, rarissime (P. femoralis var. simplex) simplici ; segmen¬ 
tis ventralibus feminarum. simplicibus, haud tuberculatis, nec elevatis. 
Pedes anteriores simplices ; femoribus anterioribus subtus prope apicem 
in latere anteriore bidentatis, dente subapicali minuto ; tibiis anterioribus 
supra sulcatis. Pedes postici valde distantes; femoribus posticis incrassa^ 
tis, illis marium fortius incrassatis, basin versus gracilioribus et curvatis, 
subtus serie longitudinali granulorum vel denticulorum instructis et apice 
dente majusculo triangulari armatis; tibiis posticis basi curvatis, supra subtus- 
que saltem ad partem laminato-dilatatis ; articulo ultimo tarsorum posticorum 
articulis duobus apicalibus simul sumtis longitudine subæquali. 
Species omnes hujus generis regionem papuanam inhabitant, sed 
species una, Pternistria bispina Stâl, præsertim in partibus septentrio¬ 
nalibus Australiæ continentalis occurrit. 
Typus generis : Pternistria macromera Guér. 
